Afectacions a les línies d'autobusos per la Cursa de la Dona Barcelona 2011 | TMB Notícies
Inici » Sala de Premsa » Afectacions a les línies d'autobusos per la Cursa de la Dona Barcelona 2011
Afectacions a les línies d'autobusos per la Cursa de la Dona Barcelona 2011
Pgl9hl9n.jpeg
Amb motiu de la celebració de la VII Cursa de la Dona Barcelona, que tindrà lloc el proper diumenge, 6 de novembre, algunes línies d’autobús podrien veure’s afectades al llarg del matí. Per aquesta raó, Transports Metropolitans de Barcelona (TMB) recomana la utilització del metro durant aquestes hores i en aquells desplaçaments a l’entorn dels llocs per on transcorrerà la competició.
La prova esportiva afectarà tot el trànsit de superfície a la zona de l’Eixample esquerre entre les 8 i les 13 hores aproximadament. El recorregut de la Cursa de 6 quilòmetres transcorrerà per l’avinguda Paral·lel, carrers Floridablanca, Calàbria, Gran Via, plaça Universitat, carrers Sepúlveda, Viladomat i de nou avinguda Paral·lel, plaça Espanya i avinguda Maria Cristina, on estaran ubicades la sortida i l’arribada de la prova.
TMB adoptarà les mesures necessàries per desviar les línies d’autobús que transiten per la zona, com adverteixen els cartells informatius a l’interior dels vehicles de les línies afectades. Concretament, una trentena de línies d’autobús de TMB veuran alterat o limitat el recorregut mentre es desenvolupi la prova esportiva: 9, 13, 14, 20, 21, 24, 27, 36, 37, 41, 46, 50, 54, 55, 56, 57, 59, 62, 64, 65, 66, 67, 68, 79, 91, 109, 120, 121, 141, 157 i 193.
Logo Cursa de la Dona 2011